Source: https://www.kisalfold.hu/belfold_hirek/jogerosen_felmentette_szabo_lorandot_a_legfelsobb_birosag/2163704/
Timestamp: 2019-01-16 05:19:03+00:00

Document:
Jogerősen felmentette Szabó Lorándot a Legfelsőbb Bíróság | Belföld - Magyarország hírei | Győr-Moson-Sopron - kisalfold.hu
Belföld - Magyarország hírei > Jogerősen felmentette Szabó Lorándot a Legfelsőbb Bíróság
Jogerősen felmentette Szabó Lorándot a Legfelsőbb Bíróság
Jogerősen felmentette Szabó Lorándot, Dombóvár volt szocialista polgármesterét hivatali visszaélés és személyes adattal való visszaélés vádja alól a Legfelsőbb Bíróság (LB).
A Legfelsőbb Bíróság keddi határozatával helybenhagyta a Pécsi Ítélőtábla januári ítéletét.
A pótmagánvád szerint Szabó Loránd egy neki, mint feljelentőnek kézbesített ügyészségi határozatot a városházán fénymásoltatott, és továbbküldte egy helyi önkormányzati képviselőnek, valamint a masiktv.hu internetes oldal készítőjének. A pótmagánvádló szerint azzal, hogy hozzájárulása nélkül az ő személyes adatait tartalmazó határozatot másoknak továbbította, a volt polgármester megsértette személyes érdekeit, ez hátrányosan befolyásolta pedagógusi tekintélyét, erkölcsi megbecsülését.
A Tolna Megyei Bíróság első fokon Szabó Lorándot bűnösnek találta hivatali visszaélés és személyes adattal visszaélés bűntettében, ezért 120 ezer forint pénzbírságra ítélte.
A Pécsi Ítélőtábla azzal indokolta a felmentést, hogy a fénymásolás és a határozat megküldése nem számít a hivatalos személyhez, hivatali minőséghez fűződő jogok társadalmi rendeltetésével ellentétes gyakorlásának. A személyes adatokkal való visszaélés vádja alól azért mentették fel, mert a bűncselekmény alanya az adatvédelmi törvény alapján adatkezelő vagy adatfeldolgozó személy lehet, ő pedig csupán adatbirtokos volt. Az ítélőtábla szerint továbbá a volt polgármester nem okozott hátrányt, és nem szerzett jogtalan előnyt.
Szabó Loránd ellen, aki 2009. júniusban lemondott tisztéről, jelenleg - a most zárult eljárástól függetlenül - vesztegetés és sikkasztás vádjával folyik büntetőper a Tolna Megyei Bíróságon, a perben augusztusban várható elsőfokú ítélet.
2. accelerator 2010. június 16. 00:35
„Hát igen! Ezután már indulhat is az év embere választáson...”
1. miracle 2010. június 15. 20:28
„Ilyen hülyeségekkel ráér foglalkozni az LB ?”
A rendőrség Top 100-as körözési listáján szereplő bűnözőt fogtak el kedden a főváros III.… Tovább olvasom

References: Bíróság 
 Bíróság

 Bíróság

 Bíróság 
 Bíróság 
 Bíróság